open-index/open-wikipedia-markdown huggingface dataset:
Ազատ Մարտիկյան

**Ազատ Մարտիկյան** () Ալ. Մյասնիկյանի անվան հանրապետական գրադարանի տնօրեն։

## Կենսագրություն
Ազատ Մարտիկյանը ծնվել է 1905 թվականի դեկտեմբերի 5-ին Թիֆլիսում, հայտնի հեղափոխական, կուսակցական ու պետական գործիչ Սերգո Մարտիկյանի ընտանիքում։ Նրա պատանեկությունն անցել է Բաքվում և Մոսկվայում։ Նրա հայրը ՌՍԴԲԿ անդամ էր 1904 թվականից։ Նրանց բնակարանը կուսակցական համախոհների համար հավաքատեղի էր. դեռ պատանի հասակից նա ներգրավվել է կուսակցական աշխատանքների մեջ։ Որդու վրա մեծ ազդեցություն է թողել մայրը՝ Սաթենիկ Զաքարի Մարտիկյանը, որն աշխատել է Բաքվի Հայոց բարեգործական ընկերության գրադարանում։

1924 թվականին Բաքվում ավարտել է միջնակարգ դպրոցը, ապա սովորել է Մոսկվայի պետական համալսարանի բանասիրական ֆակուլտետում։ 

Խորհրդային առաջին տարիներին երբ մայր հայրենիքը որակյալ, բարձրագույն կրթությամբ մասնագետների կարիք ունեցել, նա ևս 1930 թ-ին վերադարձել է Երևան։ Մի քանի լեզուներ տիրապետող երիտասարդին Մոսկվայում աշխատանք են առաջարկել, բայց նա գալիս է Հայաստան, իր նպաստը բերելու ժողովրդական տնտեսության զարգացմանը։ 

1937 թվականին ստալինյան բռնատիրության զոհ են դարձել մեր մշակույթի բազմաթիվ անմեղ նվիրյալներ։ Նույն թվում նաև գրադարանային գործի մշակներ, որոնք անսալով մայր հայրենիքի ձայնին 1920-30-ական թվականներին վերադարձել են Հայաստան և նվիրվել են գրադարանային գործին։ Դրանցից են Ստեփան Կանայանը, Երվանդ Թաղիանոսյանը, Աստվածատուր Խաչատրյանը, Հակոբ Զորյանը, Ազատ Մարտիկյանը, Թեմզա Զաքարյանը և շատ ուրիշներ։

1937 թվականին ձերբակալել են Ազատ Մարտիկյանի հորը՝ Սերգո Մարտիկյանին, ապա մի քանի օր հետո նաև Ազատ Մարտիկյանին և աքսորել Սիբիր: Նրա հետ աքսորավայրում գտնվող Ռաֆայել Աթայանը գրում է, որ հեռու Սիբիրում զբաղվում էինք անտառ հատելով։ Ազատը հիվանդանում է, ընկնում հիվանդանոց։ Այստեղ էլ կնքում է իր մահկանացուն։ Ստույգ ժամանակը հայտնի չէ։

## Գործունեություն
Ազատ Մարտիկյանը շարունակել է նախորդ տնօրենների սկսած արտասահմանում ապրող հայ մտավորականների (Թորոս Ազատյանի, Աստղիկ Կնեճյանի, Հովսեփ Կուսիկյանի, Ավետիք Իսահակյանի և այլոց) արխիվները և գրադարանները Հայաստան բերելու աշխատանքը։ Այս մասին Ե.Չարենցի անվան գրականության և արվեստի թանգարանում բազմաթիվ նամակներ և գրություններ են պահպանվել՝ ուղղված հայ մշակույթի գործիչներին։ Դրանցում Ա. Մարտիկյանը հորդորում է աջակցել գրադարանի համալրման գործին։

Ա. Մարտիկյանի գործունեության մասին հուշեր են թողել գրող Ռաֆայել Աթայանը, տպագրիչ Պատրիկ Սարոյանը և ուրիշներ։ Նրանք նշում են, որ Մարտիկյանի օրոք գրադարանը ժամանակի լավագույն մտավորականների հավաքատեղին էր և նա կապ ուներ այդ օրերի հայ նշանավոր դեմքերի հետ։

## Ծանոթագրություն

Կատեգորիա:Հայ գրադարանավարներ
Հայրումյան

**Հայրումյան**, հայկական ազգանուն։

## Ազգանունը կրողներ
* Արկադի Ալեքսանդրի Հայրումյան (1918-1999), լրագրող, գավառագետ։
* Արտաշես Կարապետի Հայրումյան (*[[Այրումյան]]*, 1905-1988), տնտեսագետ։
* Գագիկ Գևորգի Հայրումյան (1933-2007), տնտեսագետ։
* Երվանդ Հարությունի Հայրումյան (1913-2011), մանկավարժ։ 
* Սամվել Արամայիսի Հայրումյան (ծնվ․ 1967), բժիշկ, սրտաբան։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Համբույրի և լացի անկյուն

աջից|մինի|281x281փքս| Միշել Քվանը նստած  է համբույրի և լացի անկյունում 2002 թվականի ԱՄՆ գեղասահքի առաջնությունում
**Համբույրի և լացի անկյուն** (), մարզադահլիճի այն հատվածն է, որտեղ գեղասահորդները գեղասահքի մրցույթի ժամանակ ելույթներից հետո սպասում են իրենց գնահատականներին։ Այն այդպես է անվանվել, քանի որ գեղասահորդներն ու մարզիչները հաճախ համբուրվում են՝ նշելու լավ ելույթը կամ լաց են լինում անհաջող ելույթից հետո։ Տարածքը սովորաբար գտնվում է սահադաշտի անկյունում կամ վերջում և կահավորված է աթոռներով՝ չմշկորդների, մարզիչների համար, այնտեղ կան մոնիտորներ՝ մրցումների արդյունքները ցուցադրելու համար։ Անկյունը հաճախ զարդարված է լինում ծաղիկներով, ունենում է հետնաէկրան, որի վրա ցուցադրվում են մրցույթների հեռուստատեսային կադրերն ու չմշկորդների լուսանկարները, թե նրանք ինչպես են արձագանքում են իրենց ելույթին և միավորներին։

Տերմինը հնարել է Ֆինլանդիայի գեղասահքի պաշտոնյա Ջեյն Էրկոն, որ եղել է 1983 թվականի Հելսինկիում անցկացված գեղասահքի աշխարհի առաջնության կազմկոմիտեում։ Էրկոն այդ անունը մտածել է, երբ  հեռուստատեսային տեխնիկները, որոնք մինչ միջոցառումը քարտեզագրել են սահադաշտը, ցանկացել են իմանալ, թե ինչպես է կոչվում տարածքը։ Օլիմպիական խաղերի արդյունքների առաջին պաշտոնական սպասասրահը հայտնվել է Սարաևոյում 1984 թվականին: «Համբույր և լաց» տերմինը լայնորեն օգտագործվել է 1990-ականների սկզբին և այժմ պաշտոնապես գրանցված է Գեղասահքի միջազգային միության կանոնակարգում։ «Համբույրի և լացի» տարածքի ցուցադրումը անհատականացրել է մարզաձևը և օգնել գեղասահքն ավելի տարածված դարձնել օլիմպիական մրցումները հեռուստատեսությունում։ Շատ ազգային ֆեդերացիաներ, այդ թվում՝ ամերիկյան ֆեդերացիան, մարզում են չմշկորդներին, թե ինչպես նրանք պետք է իրենց պահեն տեսախցիկի առաջ՝ սպասելիս:

Մարմնամարզության որոշ մրցումների ժամանակ այժմ հատկացվում է համբույրի և լացի տարածք։

## Ծանոթագրություններ

Կատեգորիա:Գեղասահք
Կատեգորիա:Սպորտային եզրույթներ
Թաքեստան

**Թաքեստան** (, քաղաք Իրանի հյուսիսում-արևմուտքում, Ղազվին օսթանում, Թաքեստան շահրեստանի վարչական կենտրոնը։ Բնակչությունը վերջին մարդահամարի տվյալներով կազմում է ։

Քաղաքը գտնվում է Ղազվին օսթանի կենտրոնական մասում` Ղազվին քաղաքից մոտ 32 կմ հարավ-արևմուտք, Ղազվինը Զանջանի հետ կապող ճանապարհի վրա։

## Բնակչություն
Բնակչությունը 2016 թվականի մարդահամարի տվյալներով կազմում էր 80 299 մարդ, որոնք կազմում էին 24 595 տնտեսություն։ Քաղաքը բնակչությամբ Ղազվին օսթանի չորրորդ ամենախոշոր քաղաքն է Ղազվինից, Ալվանդից և Մոհամմադիեից հետո։ Թաքեստանի բնակչության փոփոխությունը ժամանակի ընթացքում բերված է աղյուսակում ստորև.

Բնակիչները հիմնականում իրանական թաթեր են։

## Ծանոթագրություններ

Կատեգորիա:Իրանի քաղաքներ
Կոմիսար Ռեքս

**«Կոմիսար Ռեքս»** (, )  հեռուստասերիալը առաջին անգամ էկրաններին ցուցադրվել է 1994 թվականի նոյեմբերին։ Ֆիլմը Գերմանիայի, Ավստրիայի և Իտալիայի կինոստուդիաների համատեղ արտադրության սերիալ է, որը պատմում է ոստիկանությունում ծառայող Ռեքս անունով գերմանական շան արկածների մասին։ Սերիալը ցուցադրվել է գրեթե հիսուն երկրներում և արժանացել է մի շարք մրցանակների։
Սերիալը սկզբնապես նկարահանվել է Ավստրիայում, որտեղ այն չեղարկվել է 2004 թվականին՝ 10 եթերաշրջանից հետո։ Երեք տարի անց սերիալի նկարահանումներն սկսեցին շարունակվել Իտալիայում՝ գործողությունները Վիեննայից տեղափոխելով Հռոմ։ 2015 թվականին՝ 18-րդ եթերաշրջանի ավարտից հետո, սերիալի նկարահանումերը կրկին դադարեցվեցին։ 2017 թվականին սերիալն սկսեց ցուցադրվել Սլովակիայում, իսկ 2019 թվականին թողարկվեց նոր՝ կանադական վերամշակմամբ «Հադսոն և Ռեքս» սերիալը։

## Սյուժե
thumb|right|250px|Կասպար Կապպարոնիի գովազդային լուսանկարը Ռեքսի հետ (2008)
Ռեքս անունով շունը ծառայում էր Վիեննայի քրեական ոստիկանությունում։ Ռեքսը սիրում է իր տիրոջը։ Նա օգնում է փրկել մարդկանց, բռնել հանցագործներին, ինչպես նաև օգնում է իր գործընկերներին դժվար իրավիճակներում։  Նա անընդհատ աշխուժացնում է սերիալը տարբեր հնարքներով՝ դռներ բացելով, բուլկիներ և նրբերշիկ գողանալով, ինչի հանդեպ առանձնահատուկ սեր ուներ։ Շատ հաճախ այդ հնարքները օգտակար են դառնում գործողության ընթացքում ծագած խնդիրների լուծման համար։
### Այլ կերպարներ
#### 1994—2004
* Կարլ Մարկովից — *Էռնեստ Շտոկինգեր* (1-2 եթերաշրջան)
* Հայնգ Վայկսելբրաուն — *Կրիստիան Բյոկ* (3-7 եթերաշրջան)
* Գերհարդ Զեման — *Լեոնարդո Գրաֆ* (1-10 եթերաշրջան  և 12 եթերաշրջան)
* Էլկե Վինկենս — *Նիկի Հերցոգ* (8-10 եթերաշրջան)
* Վոլֆ Բախոֆներ — *Փիթեր Հելերр* (1-5 եթերաշրջան)
* Մարտին Վայնեկ — *Ֆրից Կունց* (5-12 եթերաշրջան)
* Ֆրից Մուլյր — *Մաքս Կոխ* (1-4 եթերաշրջան)

#### 2008—2015
* Դոմենիկո Ֆորտունատո — *Ալբերտո Մոնտերոսսո* (14-18 եթերաշրջան)
* Ֆաբիո Ֆերրի — *Джандоменико Морини* (11-13 եթերաշրջան)
* Պիլար Աբելլա — *Катя Мартелли* (11-16 եթերաշրջան)
* Ավգուստո Ջուկկի — *Ֆիլիպո Գորի* (11-18 եթերաշրջան)
* Սերխիո Զեկկա — *Томазо Биззари* (14-15 եթերաշրջան)
* Կիարա Ջենսինի — *Маддалена Де Лука* (15 եթերաշրջան)
* Նուչիո Սիանո — *Джорджио Гайба* (11-14 եթերաշրջան)
* Բարբարա Ռիչի — *Валерия* (12-13 եթերաշրջան)
* Ֆրանչեսկա Կուտտիկա — *Лаура Малфорти* (17-18 եթերաշրջան)
* Ալեսիա Բարելա — *Аннамария Фиори* (17-18 եթերաշրջան)
* Մարկո Մարիո Դե Նոտարիս — *Джорджио Веттори* (17-18 եթերաշրջան)
* Դանիելա Պիպերնո — *Соня Рандалли* (17-18 եթերաշրջան)
* Մասիմո Ռեալե — *Карло Папини* (17-18 եթերաշրջան)

## Ծանոթագրություններ
Ջոաննա Դվորակովսկա

**Ջոաննա Դվորակովսկա** (, ), լեհ շախմատիստուհի, կանանց գրոսմայստեր (1997), տղամարդկանց միջազգային վարպետ (2001)։

## Կենսագրություն
Ջոաննա Դվորակովսկան ծնվել է 1978 թվականին։ Առաջին հաջողությանը նա հասել է 1993 թվականին, երբ հաղթել է մինչև 20 տարեկան աղջիկների Լեհաստանի շախմատի առաջնությունում։ Նույն թվականին նա իր նորամուտը նշել է Լեհաստանի կանանց շախմատի առաջնությունում։ Դրանից հետո նա մասնակցել է Լեհաստանի կանանց շախմատի մի շարք առաջնությունների, որում նվաճել է երեք ոսկե (1997, 1998, 2001), երեք արծաթե (1995, 2000, 2003) և մեկ բրոնզե (2006 թ.) մեդալ։ 

Ջոաննա Դվորակովսկան տարբեր տարիքային խմբերում մասնակցել է Եվրոպայի երիտասարդական և աշխարհի առաջնությունների։ 1997 թվականին նվաճել է մինչև 20 տարեկան աղջիկների շախմատի աշխարհի փոխչեմպիոնի տիտղոսը, երկու անգամ բրոնզե մեդալակիր է դարձել աղջիկների արագ շախմատի Եվրոպայի առաջնությունում (2000, 2006), 1996 թվականին հաղթել է Կրինիցա-Զդրոյում տեղի ունեցծ կանանց շախմատի միջազգային մրցաշարում։ 2002 թվականին Հնդկաստանի Հայդարաբադ քաղաքում տեղի ունեցած ՖԻԴԵ-ի կանանց Գրան Պրի մրցաշարում կիսել է 9-12-րդ տեղերը։ 2004 թվականին Ստամբուլում նա արծաթե մեդալ է նվաճել ուսանողուհիների շախմատի աշխարհի առաջնությունում։

Ներկայացրել է Լեհաստանի հավաքականը շախմատի խոշորագույն թիմային մրցաշարերում, վեց անգամ մասնակցել է շախմատի օլիմպիադաների (1996-2004, 2010 թթ.), թիմային պայքարում նա արժանացել է բրոնզե (2002 թ.) մեդալի։ Վեց անգամ մասնակցել է շախմատի Եվրոպայի թիմային առաջնությունների (1999-2001, 2005-2009, 2013 թթ.)։ Թիմային պայքարում նա նվաճել է ոսկե (2005) և արծաթե (2007 թ.) մեդալ։ Անհատական ​​մրցապայքարում նա արժանացել է արծաթե (2009 թ.) մեդալի։ 2009 թվականին մասնակցել է շախմատի աշխարհի թիմային առաջնությանը և անհատական ​​մրցապայքարում նվաճել բրոնզե մեդալ։

## Կանանց շախմատի աշխարհի առաջնություն (նոկաուտ համակարգ)
*2000 թվականին Նյու Դելիում առաջին շրջանում հաղթող է ճանաչվել, երկրորդ շրջանում պարտվել է Նատալյա Ժուկովային։ 
*2001 թվականին Մոսկվայում Նանա Իոսելիանիին երկրորդ տուրում հաղթելուց հետո, երրորդ փուլում պարտվել է Պեն Չժաոկինին։
*2004 թվականին Էլիստայում առաջին տուրում կրկին պարտվել է Պեն Չժաոկինին։

Ջոաննա Դվորակովսկան մահացել է 2024 թվականի ապրիլի 13-ին, 45 տարեկան հասակում։

## Վարկանիշի փոփոխություն

## Ծանոթագրություններ

## Արտաքին հղումներ
*Անձնական քարտը ՖԻԴԵ-ի կայքում
*Պարտիաները chessgames.com կայքում
*Անձնական քարտը 365chess.com կայքում
*Մասնակցությունը օլիմիադաներին
*Մասնակցությունը շախմատի աշխարհի թիմային մրցաշարերի
*Մասնակցությունը շախմատի Եվրոպայի թիմային մրցաշարերի

 
Կատեգորիա:Շախմատային օլիմպիադաների մասնակիցներ
Կատեգորիա:Շախմատի կանանց գրոսմայստերներ
Կատեգորիա:Լեհ շախմատիստներ
Ժան-Մարկ Ֆեռերի

**Ժան-Մարկ Ֆեռերի** (,), ֆրանսիացի ֆուտբոլիստ, որը հանդես է եկել կիսապաշտպանի և հարձակվողի դիրքերում։ 1984 թվականի Եվրոպայի չեմպիոն, 1986 թվականի աշխարհի առաջնության բրոնզե մեդալակիր։

## Կարիերա
### Ակումբային
Ֆեռերին դարձել է «Օսերայի» երիտասարդական թիմի խաղացող, որն 1976 թվականին խաղում էր 2-րդ դիվիզիոնում։ Հիմնական կազմում սկսել է խաղալ 1979/80 մրցաշրջանում, որում «Օսերը» պատմության մեջ առաջին անգամ դուրս է եկել Ֆրանսիայի ֆուտբոլի առաջնություն։ Ֆեռերին թիմի առանցքային խաղացողներից մեկն էր, մեծ մասամբ նրա խաղի շնորհիվ «Օսերը» ամրապնդվել է 1-ին դիվիզիոնում, բայց նաև եվրագավաթներում իր նորամուտը նշել է 1984/85 մրցաշրջանում։ 1986 թվականի ամռանը տեղափոխվել է այդ տարիների երկրի լավագույն ակումբ՝ «Բորդո», որի հետ 1986/87 մրցաշրջանում հաղթել է և՛ առաջնությունը, և՛ Ֆրանսիայի գավաթը։ 1991 թվականին վերադարձել է «Օսեր», այնուհետև մեկ մրցաշրջան անցկացրել է Մարսելի «Օլիմպիկում», որի կազմում հաղթել Է Ֆրանսիայի առաջնությունում և ՈՒԵՖԱ Չեմպիոնների Լիգայի խաղարկությունում։ 1993 թվականին տեղափոխվել է «Մարտիգ», իսկ ավելի ուշ՝ վերադարձել «Օլիմպիկ», որպեսզի օգնի ակումբին 2-րդ դիվիզիոնում։ Շվեյցարիայի «Ցյուրիխում» մեկ տարի խաղալուց հետո,  կարիերան ավարտել է 1997/98 մրցաշրջանում 3-րդ լիգայի «Սեն-Դենի Սեն-Լե» ակումբում։

### Հավաքականում
1982 թվականի հոկտեմբերին Ֆեռերին դարձել է «Օսերի» առաջին ֆուտբոլիստը, որը հրավիրվել է Ֆրանսիայի հավաքական։ Եվրոպայի 1984 թվականի հաղթական առաջնությունում մասնակցել է ընդամենը երկու խաղի։ Տեղի համար մրցելով Լուիս Ֆերնանդեսի, Ժան Տիգանայի, Ալեն Ժիրեսի և Միշել Պլատինիի հետ՝ Ֆեռերին ավելի հաճախ էր մնում պահեստայինների նստարանին։

1986 թվականի աշխարհի առաջնությունում Ֆեռերին մասնակցել է չորս հանդիպման և օգնել է իր թիմին նվաճել բրոնզե մեդալներ։ Խաղացել է մինչև 1990 թվականի հավաքականում՝ ընդհանուր առմամբ անցկացնելով 37 հանդիպում և դառնալով 3 գոլի հեղինակ։

## Ձեռքբերումներ
### Ակումբային
* Չեմպիոնների լիգայի հաղթող՝ 1992/93
* Ֆրանսիայի չեմպիոն՝ 1986/87, 1992/93
* Ֆրանսիայի գավաթի գավաթակիր՝ 1986/87
* Ֆրանսիայի սուպերգավաթի գավաթակիր՝ 1986
* Ալպերի գավաթակիր՝ 1985
* Ֆրանսիայի 2-րդ դիվիզիոնի հաղթող (2)՝ 1979/80, 1994/95
* «Օլիմպիկը» (Մարսել) զրկվել է չեմպիոնական կոչումից
### Հավաքական
### Եվրոպայի չեմպիոն՝ 1984
* Աշխարհի առաջնության բրոնզե մեդալակիր՝ 1986

## Ծանոթագրություններ

## Արտաքին հղումներ
* 
* 
* Профиль на сайте ''FootballDatabase.eu''

 
Կատեգորիա:Բորդոյի ֆուտբոլիստներ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օսերի ֆուտբոլիստներ
Կատեգորիա:Ցյուրիխի ֆուտբոլիստներ
Քենթ Նիլսեն

**Քենթ Նիլսեն** (, ), դանիացի ֆուտբոլիստ, կենտրոնական պաշտպան, որը հայտնի է «Բրոնդբյուում», «Աստոն Վիլլայում» և Դանիայի հավաքականում իր ելույթներով։ 1986 թվականի աշխարհի առաջնության և 1992 թվականի Եվրոպայի առաջնության մասնակից։ Դանիացի նախկին ֆուտբոլիստ Էրիկ Նիլսենի որդին։

## Ակումբային կարիերա
Նիլսենն իր կարիերան սկսել է հոր նախկին «Բրենսհեյ» ակումբում։ Թիմում անցկացրել է 6 մրցաշրջան՝ խաղալով շուրջ 300 խաղ։ 1987 թվականին տեղափոխվել է «Բրոնդբյու»։ Նոր ակումբի հետ երկու անգամ հաղթել է Դանիայի Սուպերլիգայում և նվաճել Դանիայի գավաթը։ 1986 թվականի աշխարհի առաջնությունից հետո Նիլսենը տեղափոխվել է անգլիական «Աստոն Վիլլա»։ Տրանսֆերի գումարը կազմել է 500 հազար ֆունտ ստերլինգ։ Նա անմիջապես դարձել է թիմի հիմնական ֆուտբոլիստ, բայց 1991 թվականին նոր մարզչի գալուստով Նիլսենը կորցրել է տեղը հիմնական կազմում և վերադարձել է հայրենիք։ Քենթի նոր ակումբը դարձել է «Օրհուսը», որի հետ կարիերայի ընթացքում երկրորդ անգամ նվաճել է Դանիայի գավաթը։ 1994 թվականին Նիլսենն ավարտել է կարիերան և դարձել է մարզիչ։

## Միջազգային կարիերա
1983 թվականի հոկտեմբերի 5-ին Նիլսենը իր նորամուտն է նշել Դանիայի հավաքականի կազմում Լեհաստանի դեմ խաղում։ 1986 թվականին ընդգրկվել է 1986 թվականի աշխարհի առաջնության հայտացուցակում։ Քենթը մրցաշարին մասնակցել է  որպես պահեստազորի ֆուտբոլիստ և այդպես էլ խաղադաշտ դուրս չի եկել։ 1992 թվականին Նիլսենը ազգային հավաքականի կազմում մասնակցել է Եվրոպայի առաջնությանը և հաղթել մրցաշարում։ Մրցաշարում չորս հանդիպում է անցկացրել՝ Անգլիայի, Շվեդիայի, Ֆրանսիայի և Գերմանիայի դեմ։ Եվրոպայի առաջնությունից անմիջապես հետո ավարտել է կարիերան հավաքականում։

## Ձեռքբերումներ
;**Թիմային**

 «Բրոնդբյու»
* Դանիայի առաջնություն - 1987
* Դանիայի առաջնություն - 1988
* Դանիայի գավաթի գավաթակիր - 1988/89

 «Օրհուս»
* Դանիայի գավաթի գավաթակիր - 1991/92

;**Միջազգային**

 Դանիա
* ՈՒԵՖԱ Եվրոպայի առաջնություն - 1992

;**Մարզչական**

 «**Օլբորգ**»
* Դանիայի առաջնություն - 2013/14

## Ծանոթագրություններ

## Արտաքին հղումներ
* 
* Danish national team profile
* Danish Superliga manager statistics
* Danish Superliga player statistics
* Kent Nielsen

 
Կատեգորիա:Անգլիայի լեգեոներ ֆուտբոլիստներ
Կատեգորիա:Աստոն Վիլլայի ֆուտբոլիստներ
Կատեգորիա:Բրոնդբյուի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլի Եվրոպայի չեմպիոններ
Միա Նեգովետիչ

**Միա Նեգովետիչ**  (խորվաթերեն՝ *Mia Negovetić.* ), խորվաթ երգչուհի, երգահան և հնչյունավորող դերասանուհի։ Ճանաչում է ձեռք բերել հատկապես RTL Televizija- ի *Zvjezdice* մրցույթի առաջին եթերաշրջանում հաղթելու շնորհիվ։

## Կարիերա
Նեգովետիչը 2015 թվականին RTL Televizija- ի *Zvjezdice-* ի առաջին եթերաշրջանին մասնակցելու նպատակով լսումների ժամանակ կատարել է Բեյոնսեի « Listen » երգը դատավորներ Էնիս Բեշլագիչի, Լուկա Նիժետիչի, Զդրավկո Շլյվաչի, Վաննայի և Ալկա Վուիկայի համար։ Այդ նույն տարվա հոկտեմբերի 31-ին նա հռչակվել է մրցույթի հաղթող՝ եզրափակիչում ստանալով ամենաշատ հեռուստաքվեարկությունները։ Դրանից մոտավորապես երկու ամիս առաջ՝ օգոստոսի 4-ին, «Փոթորիկ» գործողության 20-րդ տարեդարձի ժամանակ Նեգովետիչը կատարել էր Խորվաթիայի ազգային օրհներգը՝ «Lijepa naša domovino»-ը (*Մեր գեղեցիկ հայրենիքը*) Խորվաթիայի զինված ուժերի նվագախմբի նվագակցությամբ։

2016 թվականի սկզբին նա հանդես եկավ NBC հեռուստաընկերության *Little Big Shots* հեռուստասերիալում՝ ներկայացնելով Բեյոնսեի «Listen» երգի իր կատարումը։ Սկսած 2016 թվականից՝ Նեգովետիչը թողարկել է մի քանի սոլո սինգլներ, այդ թվում՝ «Trouble»-ը և «Vrijeme je»-ն (*Ժամանակն է*) և մի քանի համերգներ է գլխավորել Զագրեբի Վատրոսլավ Լիսինսկի համերգասրահում։

2019 թվականի դեկտեմբերի 23-ին Նեգովետիչը դարձավ «Դորա 2020» մրցույթի տասնվեց մասնակիցներից մեկը, մրցույթ, որի ժամանակ որոշվում է «Եվրատեսիլ» միջազգային մրցույթի խորվաթ մասնակիցը։ Նա հանդես եկավ «When it Comes to You» երգի կատարմամբ։ Քվեարկության ավարտին երգն ստացավ 31 միավոր՝ զբաղեցնելով երկրորդ տեղը։ Քանի որ նույնքան միավոր էր ստացել նաև առաջին տեղը գրաված երգը, հաղթողը որոշվեց թայ-բրեյքի կանոններով, և հաղթող ճանաչվեց Դամիր Կեջոն։

2020 թվականի հունվարին Նեգովետիչը ձայնագրման պայմանագիր ստորագրեց Croatia Records ստուդիայի հետ։ 2020 թվականի դեկտեմբերին հայտարարվեց, որ  նա «Դորա 2021» մրցույթի եզրափակիչ փուլի մասնակիցներից մեկն է լինելու։ Նա կատարեց «She's Like a Dream» երգը, որը գրել էր Լինեա Դեբի, Դենիզ Ջամմի, Դենիզ Կերտեսի հետ։ Այս անգամ Նեգովետիչը 119 միավորով զբաղեցրեց երրորդ հորիզոնականը։ 2021 թվականի փետրվարի 25-ին նա  առաջադրվեց  «Պորին» մրցանակի՝ «Լավագույն նոր արտիստ» անվանակարգում, սակայն մրցանակն ի վերջո շնորհվեց Ալբինա Գրչիչին։

2021 թվականի դեկտեմբերի 17-ին հայտարարվեց, որ Նեգովետիչն ընդգրկվել է  Dora 2022-ի եզրափակիչ փուլի մասնակցների կազմում և մրցույթին կմասնակցի «Ներիր ինձ (Oprosti)» երգի կատարումով։

Որպես հնչյունավորող դերասանուհի՝ նա կրկնօրինակել է «Մոանա» ֆիլմի գլխավոր հերոսուհուն, իսկ Encanto-ում ՝ Միրաբել Մադրիգալին։

## Սկավառակագրություն
### Սինգլներ

## Մրցանակներ և անվանակարգեր

## Ծանոթագրություններ

## Արտաքին հղումներ
* Mia Negovetić discography at Discogs

Կատեգորիա:21-րդ դարի երգչուհիներ
Կատեգորիա:Խորվաթ երգչուհիներ
Բիա Դավու

**Բիա Դավու** (, ), հույն նկարչուհի։

## Կենսագրություն
Ծնվել է 1932 թվականի հոկտեմբերին, Աթենքում։ 1952-1958 թվականներին նկարչություն է սովորել Կոստաս Իլիադիսի արվեստանոցում, որտեղ որոշ ժամանակ աշխատել է նաև որպես նրա օգնական։ Հետո շատ է ճանապարհորդել տարբեր երկրներում, ինչն էլ ձևավորել է Դավուի գեղարվեստական ​​անհատականությունը։

Սկզբանական շրջանում նկարչուհին նկարել է կոմպոզիցիաներ, որոնցում ձգտել է աբստրակտ էքսպրեսիոնիզմի և ինֆորմալիզմի ոճին։ Նրա առաջին անհատական ​​ցուցահանդեսը կայացել է Աթենքում՝ *Nees Morfes* պատկերասրահում, 1960 թվականին։ Դավուի կարիերայում որոշիչ շրջադարձ է կատարվել 1960-ականների վերջին, երբ նա աստիճանաբար հեռացել է եռաչափ կառուցվածքի և միջավայրի կտավից։ 1970-ականների սկզբից սկսել է հետաքրքրություն դրսևորել տեխնիկայի և ժամանակակից տեխնոլոգիաների վրա հիմնված լեզվական հաղորդակցության նոր ձևերի ստեղծմանը՝ ծանոթանալով մաթեմատիկայի և համակարգչային գիտության հետ։ Դավուն ստեղծել է իր կոմպոզիցիաները, մասնավորապես *Serial Structures* -ը՝ հիմնվելով բինարային համակարգի և Ֆիբոնաչիի հաջորդականության վրա։

Եղել է 1975 թվականին Էմանուել Մավրոմատիսի կողմից հիմնադրված «Processes-Systems» արվեստի խմբի անդամ։ Հունաստանում ներկայացրել է 12 անհատական ​​ցուցահանդես՝ հիմնականում *Desmos* արվեստի պատկերասրահի հետ համագործակցությամբ։ Մասնակցել է նաև հունական վեց ցուցահանդեսների (*Pan-Hellenics*, 1957-1987), ինչպես նաև բազմաթիվ այլ միջազգային խմբակային ցուցահանդեսների և արվեստի տոնավաճառների, ինչպիսիք են *Paris Biennale for Young Artists* (1961), *Biennale of Alexandria* (Եգիպտոս, 1967), *Europalia* (Բրյուսել, 1982), Սան Պաուլոյի արվեստի բիենալեն (1987) և այլն։ 

Եղել է Հունաստանի արվեստի պալատի և Հունաստանի գեղագիտական ​​ընկերության անդամ։ 1962 թվականից ամուսնացած է եղել մաթեմատիկոս և նկարիչ Պանտելիս Կսագորարիսի (*Pantelis Xagoraris*) հետ և ունեցել են որդի՝ Զաֆոս Խագորարիսին (Zafos Xagoraris)։

Մահացել է 1996 թվականի օգոստոսի 12-ին, Աթենքում։

## Հիշատակ
Հույն նկարչուհու վերջին անհատական ​​ցուցահանդեսը կայացել է նրա մահից անմիջապես հետո՝ 1996 թվականին, Աթենքում՝ House of Cyprus-ում։ Ժամանակակից արվեստի ազգային թանգարանը 2008 թվականին կազմակերպել է նկարչուհու խոշոր հետահայաց ցուցահանդեսը։

Նկարչուհու որդին Աթենքի ժամանակակից արվեստի ազգային թանգարանին է հանձնել Բիա Դավուին և նրա ամուսնուն վերաբերող ավելի քան 2000 արխիվային փաստաթղթեր։

## Ծանոթագրություններ

## Արտաքին հղումներ
* Bia Davou
* Bia Davou 
* Bia Davou
* Davou Bia − Artworks

Կատեգորիա:Ժամանակակից նկարիչներ
Կատեգորիա:Հույն նկարչուհիներ
Գոմիոնիցա վանք

**Գոմիոնիցա վանք**, Սերբական ուղղափառ եկեղեցու Բանյա Լուկա թեմի վանք, Բոսնիա և Հերցեգովինայի Բանյա Լուկա համայնքի Կմեչանի գյուղում։

## Պատմություն

Գոմիոնիցա վանքի հիմնադրման ստույգ տարեթիվը հայտնի չէ։ Վանքի հիմնադրման մասին ժողովրդական երեք լեգենդ կա։ Առաջինի համաձայն՝ հիմնադիրը եղել է Ստեֆան Նեմանյային և Սուրբ Սավային սպանողը։ Երկրորդի համաձայն՝ այն կանգնեցրել է սուլթանի կամ ավստրիական տիրակալի կինը՝ Մարան։ Ըստ հետազոտողների՝ Մարան կամ տիրակալ Ջուրաջ Բրանկովիչի դուստրն ու սուլթան Մուրադ II-ի կինն էր, կամ  տիրակալ Հովհաննի դուստրն ու Ֆերդինանդ Ֆրանկոպանի կինը։ Աղբյուրները, սակայն, չեն հայտնում վանքի հետ իրենց կապերի մասին։ Երրորդ ավանդության համաձայն՝ վանքը կանգնեցրել է Օբրադ իշխանը, որը թուրքական ծառայության մեջ էր և աչքի ընկավ Բիհաչի գրավման ժամանակ։

1536 թվականի թուրքական դեֆթերում հիշատակվում է վանահայր Անդրեյը, որը կառավարել է վանքը 24-րդ տարին։ 17-րդ դարի վերջին՝ թուրքական մեծ պատերազմի ժամանակ, վանքը լքվել է։ Եղբայրությունը Խոդոշի վանքում ապրել են մինչև 1714 թվականը։ 1738 թվականին վանականները, վախենալով թուրքական զորքերի վրեժից, տեղափոխվել են Պաքրիի սլավոնական վանք, որտեղ ապրել են մինչև 1747 թվականը։

18-19-րդ դարերում վանքը մի քանի անգամ վերանորոգվել է։

Երկրորդ համաշխարհային պատերազմի տարիներին վանքը լուրջ վնասներ է կրել։ 1941 թվականի դեկտեմբերի 9-ին վանքը ենթարկվել է գերմանական ռմբակոծության՝ վնասվել են եղբայրության շենքը և դպրոցի շենքը։ Նույն թվականին վանահայր Սերաֆիմը (Շտրկիչը) սպանվել է ուստաշների կողմից։

1951 թվականից եպիսկոպոս Վառնավան (Նաստիչ) ապրում էր այստեղ՝ Հարավսլավիայի ներքին գործերի նախարարության հսկողության ներքո։

1953 թվականին վանքը վերածվել է միաբանության։ Բոսնիա և Հերցեգովինայի պատերազմից հետո վանքը վերականգնվել և օծվել է 1998 թվականի սեպտեմբերի 21-ին։

1973 թվականից մինչև 2014 թվականը վանահայրն էր Էֆեմիան (Մակսիմովիչ)։ 2006 թվականին վանքում ապրում էր 12 միանձնուհի։

Վանքը ժամանակին ունեցել է փայտե փորագրված խաչ՝ արծաթյա ոսկեզօծ, պատրաստված 1640 թվականին, որը հետագայում գտնվել է Թոմաս Գամբիեր Պարրիի մասնավոր հավաքածուում, այժմ պահվում է Կուրտոյի արվեստի ինստիտուտում։

Գոմիոնիցայի վանքը *KONS*-ի () կողմից ճանաչվել է որպես Բոսնիա և Հերցեգովինայի ազգային հուշարձան 2006 թվականի հունվարի 20-ին։

## Ծանոթագրություններ

## Արտաքին հղումներ
*Գոմիոնիցա վանքի պաշտոնական կայք

Կատեգորիա:16-րդ դարի կրոնական կառույցներ
Կատեգորիա:Սերբական Հանրապետություն
Կատեգորիա:Վանքեր այբբենական կարգով
Տիկինը կատվի հետ

**«Տիկինը կատվի հետ»** (), ռուս բնանկարիչ և դիմանկարիչ Նիկոլայ Յարոշենկոյի նկարներից։ Այս ստեղծագործությունը հեղինակը վրձնել է 1880 թվականին։ Յուղաներկով կտավի չափերն են 89 × 71 սմ։

Այսօր «*Տիկինը կատվի հետ*» ստեղծագործությունը պահպանվում և ցուցադրվում է Կալուգայի կերպարվեստի թանգարանում (Կալուգա, ՌԴ)։

## Նկարագիր
«*Տիկինը կատվի հետ*» ստեղծագործությունում Նիկոլայ Յարոշենկոն նկարել է Ելիզավետա Պլատոնովնա Յարոշենկոյի (եղբոր՝ Վասիլի Յարոշենկոյի կնոջը) դիմանկարը։ Տիկինը պատկերված է գիրք կարդալիս։ Ձեռքին էջերը կտրատելու դանակ կա։ Կարդալուն խանգարում է կատուն, որը փորձում է տիրուհու ուշադրությունն իր վրա գրավել, ինչը կատվի մոտ ստացվում է․ կինը կտրվել է ընթեցանությունից և շոյում է կենդանուն։

## Պատմություն
Նիկոլայ Յարոշենկոն այս կտավը վրձնել է 1880 թվականին։ Կալուգայի կերպարվեստի թանգարան նկարը բերվել է 1919 թվականին Ստեպանովսկոյե-Պավլիշչևո կալվածքից։

## Ծանոթագրություններ

## Գրականություն
* Евграф Кончин. Картины, опалённые войной: рассказы о том, как были спасены и сохранены во время Великой Отечественной войны музейные историко-художественные ценности (2000) стр. 173

## Արտաքին հղումներ
* «Տիկինը կատվի հետ» նկարի մասին

Կատեգորիա:1880 նկարներ
Կատեգորիա:Նիկոլայ Յարոշենկոյի նկարներ
Կատեգորիա:Կալուգայի կերպարվեստի թանգարանի նկարներ
Կատեգորիա:Կենդանիներն արվեստում
Կատեգորիա:Ռուսաստանի արվեստ
Կատեգորիա:Կանանց դիմապատկերներ
Հարևանները դժոխքից

**Հարևանները դժոխքից** (), համակարգչային արկադային խաղ։ Խաղի հիմնական նպատակը վրեժխնդիր լինելն է ձեր հարևանից։ Հերոսը պետք է գտնի առարկաներ և օգտագործի դրանք՝ վնասելու իր հարևանին՝ առանց վերջինիս երևալու։ Խաղը պարունակում է 14 դրվագ։ Խաղը Windows-ի համար թողարկվել է 2003 թվականի հունիսի 20-ին։

## Սյուժե
Խաղը տեղի է ունենում Ավստրիայում 1989 թվականի սեպտեմբերին։ Վուդին սովորական երիտասարդ է, որին երկար տարիներ թույլ չի տվել խաղաղ ապրել իր հարեւան պարոն Ռոտվեյլերի կողմից։ Վուդին որոշեց վրեժխնդիր լինել պարոն Ռոտվեյլերից և կանչեց հեռուստատեսային թիմ՝ ռեժիսոր Ջոյի գլխավորությամբ, որը նկարահանեց ռեալիթի շոու, որտեղ ցույց էր տալիս հարևանների հարաբերությունները իրենց վատագույն վիճակում։
## Խաղի ընթացքը
### ԱՀ-ի տարբերակը
Խաղը պարունակում է 14 դրվագ, որոնք բաժանված են տարբեր դժվարությունների 3 սեզոնների, և դրանցից առաջ կան նաև օդաչուների ուսուցման երեք դրվագներ, որոնք թույլ են տալիս խաղացողին սովորել խաղի բարդությունները։ Առաջին սեզոնը բաղկացած է 6 դրվագից։ Դրանում խաղացողը մուտք ունի խոհանոց, հյուրասենյակ, նախասրահ և լոգարան։ Երկրորդ եթերաշրջանում կա ընդամենը 4 դրվագ, իսկ ննջասենյակն ու պատշգամբը բացահայտվում են խաղացողի համար։ Երրորդ սեզոնը, ինչպես երկրորդը, բաղկացած է 4 դրվագից, խաղացողը բացում է գրասենյակ և նկուղ։

Յուրաքանչյուր դրվագում խաղացողը, մկնիկի ձախ կոճակի միջոցով կառավարելով Վուդիի (խաղի գլխավոր հերոսի) գործողությունները, պետք է փնտրի Հարևանի տունը և գտնի օգտակար իրեր տարբեր վայրերում, և այդ իրերի մեջ կան երկուսն էլ եզակիներ. միայն մեկ դրվագում, և նրանք, որոնք հասանելի են խաղացողին նույն սեզոնի կամ տարբեր սեզոնների մի քանի դրվագներում (վերջինիս օրինակներ՝ սև մարկեր, հում հավի ձու, օճառի կտոր, զուգարանի թուղթ, սուպերսոսինձի խողովակ, մի բուռ սեղմիչներ, բանանի կեղև, մազերի աճեցնող սփրեյ, տուփ սև կոշիկի լաք, մի կտոր էլեկտրական լարեր խցանով, ապակե գնդիկներ, տափակաբերան աքցան)։
## Ծանոթագրություններ
Դորոթա Միշկիևիչ

**Դորոթա Միշկիևիչ** (, ), լեհ երգչուհի, երգահան, կոմպոզիտոր և ջութակահար։

Ջազի նախապատվությամբ նրա երգարվեստը տարածվում է այլ երաժշտական ​​ժանրերի վրա, ներառյալ լատինական ռիթմերը։ Նա թողարկել է մի շարք անհատական ​​և համատեղ երաժշտական ալբոմներ և սինգլներ, իսկ 2008 թվականին թողարկված նրա *Caminho* ալբոմը արժանացել է *Gold disc* մրցանակի։ Նա երկու անգամ առաջադրվել է *Fryderyk* լեհական երաժշտական ​​մրցանակաբաշխության։

## Կենսագրություն
Դորոթա Միշկևիչը ծնվել է 1973 թվականի սեպտեմբերի 12-ին Լեհաստանի հարավային Կլոձկո քաղաքում։ Նրա հայրը՝ Հենրիքը, հայտնի ջազ սաքսոֆոնահար և կոմպոզիտոր է։ Նրա կրտսեր եղբայրը՝ Միխալը ջազ հարվածային գործիքներ է նվագում, շահել է *Fryderyk* մրցանակաբաշխության մրցանակ *Simple Acoustic Trio*-ի հետ (2008-ին վերանվանվել է *Marcin Wasilewski Trio*):

Դորոթան ջութակ է սովորել Վարշավայի Ֆրեդերիկ Շոպենի երաժշտական ակադեմիայում, որն ավարտել է 1997 թվականին։ 1994 թվականին նա միացել է ջազ երաժիշտ Վլոդզիմերժ Նահորնիի սեքստետին՝ խմբի հետ ձայնագրելով չորս ալբոմ՝ որպես վոկալիստ և ջութակահար։

## Գործունեություն
Միշկևիչը բազմաթիվ ելույթներ է ունեցել Լեհաստանում և միջազգային բեմերում՝ որպես մենակատար և այլոց հետ, այդ թվում՝ Նայջել Քենեդիի հետ Վիեննայում և Բելգրադում։ Նա նաև ձայնագրություններ է կատարել այլ արտիստների հետ, ներառյալ զուգերգը *Cesária Évora*-ի *Rogamar* ալբոմում։

Դորոթայի առաջին սոլո ալբոմը, որի երգերը ինքն է ստեղծել, թողարկվել է 2002 թվականին և կոչվում է *Dorota Miśkiewicz Goes To Heaven - Zatrzymaj się* («Կանգնիր»)։ Այն առաջադրվել է *Fryderyk* մրցանակին՝ «Տարվա ջազային ալբոմ» անվանակարգում։

Դորոթայի երկրորդ ալբոմը թողարկվել է 2004 թվականի հոկտեմբերին՝ *Pod rzęsami* («Թարթիչների տակ») վերնագրով։ Այն պարունակում էր «*W małych istnieniach*» («Փոքր գոյության մեջ») թրեքը, որը որակավորվել էր Օպոլե փառատոնի պրեմիերաների մրցույթում։ Ալբոմի վերնագիրը, որը ձայնագրվել է Գրժեգոժ Տուրնաուի հետ, տեղ է գտել *Zakochany Anioł* («Սիրելի հրեշտակ») ֆիլմի սաունդթրեքում։ Ալբոմում տեղ է գտել նաև *Poza czasem* («Ժամանակից այն կողմ») սինգլը։

Դորոթայի երրորդ ալբոմը թողարկվել է 2008 թվականի սեպտեմբերին և կոչվում է *Caminho* (պորտուգալերեն նշանակում է ճանապարհ)։ Ալբոմում հայտնված այլ արտիստներից են բրազիլացի հարվածային գործիքներ նվագող Գուելոն, ջազ դաշնակահար Մարկին Վասիլևսկին, կիթառահար Մարեկ Նապիորկովսկին, որը նաև գրել է մի քանի թրեք, և Գրժեգորզ Տուրնաուն, որը գրել է վերնագրի և մեկ այլ երգի խոսքերը։ «*Magda, proszę*» («Մագդա, խնդրում եմ») երգը հնչել է Օպոլե փառատոնում և ժյուրիի կողմից արժանացել երկրորդ մրցանակի։ Ալբոմը շահել է *Ոսկե սկավառակ* և *Fryderyk* մրցանակաբաշխություններում։

Ըստ *Rzeczpospolita* թերթի՝ թեև նրա ոճը ջազն է, սակայն հաջողությամբ դիմել է այլ ժանրերի, այդ թվում՝ փոփ, *bossa nova* և սամբա։

Նրա չորրորդ *Ale* ալբոմը  թողարկվել է 2012 թվականի մայիսին։

## Սկավառակագրություն

## Արտաքին հղումներ

* Պաշտոնական կայք
* Official Web ֆորում

## Ծանոթագրություններ

 
Կատեգորիա:Լեհ երաժիշտներ
Կատեգորիա:Լեհ երգչուհիներ
Կատեգորիա:Լեհ կոմպոզիտորներ
Կատեգորիա:Լեհ ջութակահարներ
Ժոզեպ Ֆուստե

**Ժոզեպ**  **Մարիա Ֆուստե ի Բլանկ** (, ), իսպանացի ֆուտբոլիստ, 1964 թվականի Եվրոպայի առաջնության հաղթող։

## Կարերիա
Ֆուստեն «Բարսելոնայի» ֆուտբոլային դպրոց է եկել 12 տարեկանում։ Մեծահասակների ֆուտբոլում իր նորամուտն է նշել 1959 թվականին «Կոնդալում»։ Ավելի ուշ վարձակալության իրավունքով գտնվել է «Օսասունայում»։ 1962 թվականին վերադարձել է «Բարսելոնա»։ Կատալոնիայի մայրաքաղաքում անցկացրած 10 տարիների ընթացքում Ֆուստեն ոչ մի անգամ չի հաղթել Իսպանիայի առաջնությունում։ Սակայն «Բարսայի» հետ նվաճել Է Իսպանիայի երեք գավաթ և չորս անգամ դարձել փոխչեմպիոն։ Բացի այդ, 1966 և 1971 թվականներին նվաճել է Տոնավաճառների գավաթը։ 1972 թվականին Ֆուստեն տեղափոխվել է «Էրկուլես», իսկ մեկ տարի անց ավարտել է կարիերան։

Ազգային հավաքականում նորամուտը նշել է 1964 թվականի մարտի 11-ին Իռլանդիայի դեմ խաղում։ 1964 թվականին Ֆուստեն հաղթել է Եվրոպայի առաջնությունում՝ խաղալով կիսաեզրափակչում և եզրափակչում։ Մասնակցել է նաև 1966 թվականի աշխարհի առաջնությանը։ Այնտեղ խմբային փուլում մեկ խաղ է անցկացրել  Գերմանիայի դեմ և դարձել է գոլի հեղինակ, բայց Իսպանիան պարտվել է 1։ 2 հաշվով։

Ավարտելով կարիերան՝ խաղացել է «Բարսելոնայի» վետերանների թիմում, նաև մարզել է այն։

Մահացել է 2023 թվականի ապրիլի 20-ին Բարսելոնայում 82 տարեկանում։

### Թիմային
;  **[[Բարսելոնա ՖԱ|«Բարսելոնա ՖԱ»]]**

* Իսպանիայի գավաթի գավաթակիր (3)՝ 1962/63, 1967/68, 1970/71
* ՈՒԵՖԱ Եվրոպայի Լիգայի գավաթակիր (2)՝ 1965/66, 1970/71

;  Իսպանիայի հավաքական

* Եվրոպայի չեմպիոն (**1**)՝ 1964

## Ծանոթագրություններ

## Արտաքին հղումներ
* Профиль на BDFutbol
* Профиль на futbol.sportec.es
* 
* ՖԱ Բարսելոնայի արխիվ
* Профиль на официальном сайте ФК Барселоны
* 

 
Կատեգորիա:Բարսելոնայի ֆուտբոլիստներ
Կատեգորիա:Էրկուլեսի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օսասունայի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Ֆիլոմենա Բայր

**Ֆիլոմենա Բայր** (գերմաներեն՝ Philomena Bair, ),&nbsp;ավստրիացի ազատոճային դահուկորդուհի։ Մասնագիտացել է *սլոփսթայլ* մրցաձևում։ Մասնակցել է աշխարհի գավաթի 2013 թվականի խաղարկության մրցումներին, ինչպես նաև Եվրոպայի գավաթի խաղարկությանը։ Ներկայացրել է Ավստրիան 2014 թվականին Սոչիում կայացած ձմեռային օլիմպիական խաղերիում, սլոփսթայլ մրցաձևում գրավել 16-րդ տեղը, որը բավականին բարձր արդյունք է երիտասարդ դահուկորդուհու համար։

## Ձեռքբերումներ
### [[Ձմեռային օլիմպիական խաղեր|Օլիմպիական խաղեր]][[Պատկեր:Olympic_rings.svg|link=Файл:Olympic_rings.svg|50x50փքս]]

### Աշխարհի գավաթի խաղարկություն
#### Դիրքերն ընդհանուր դասակարգման մեջ

#### Դիրքն ըստ առանձին մարզաձևերի
##### Slopestyle

## Ծանոթագրություններ

## Արտաքին հղումներ
* 

Կատեգորիա:Դահուկավազորդուհիներ
Կատեգորիա:Մարզուհիներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:Օլիմպիական մարզիկներ
Սեքս առանց պարտավորությունների

**Սեքս առանց պարտավորությունների**, զուգընկերների միջև միջանձնային հարաբերությունների տեսակ, որոնց նպատակը կանոնավոր կամ անկանոն սեռական ակտն է։ Այս հարաբերություններում այլ կարիքների բավարարման հարցը գլխավորը չէ։

## Իրավական կարգավիճակ
Ամուսնությունից դուրս սեքսի և մարմնավաճառության օրինականությունը տարբեր է ամբողջ աշխարհում։ Որոշ երկրներում կան օրենքներ, որոնք արգելում կամ սահմանափակում են պատահական սեքսը։ 

Որոշ իսլամական երկրներում, ինչպիսիք են Սաուդյան Արաբիան, Պակիստանը, Աֆղանստանը, Իրանը, Քուվեյթը, Մալդիվները, Մարոկկոն, Օմանը, Մավրիտանիան, ԱՄԷ-ն, Սուդանը և Եմենը, ամուսնությունից դուրս սեռական գործունեության ցանկացած ձև անօրինական է։

## Արվեստի գործերում
* Շահույթով ընկերներ (2011)
* Ավելին, քան սեքսը (2011)

## Ծանոթագրություններ

Կատեգորիա:Սեքս
Արտակ Համբարձումյան

**Արտակ  Համբարձումյան Ֆեդիայի** (հունիսի 17, 1969 թվական, Արարատի մարզ, Շահումյան - փետրվարի 17, 2001 թվական, Արարատի մարզ, Շահումյան), Հայաստանի գրողների միության և ‹‹Հայ գրականության բարեկամներ›› միության անդամ, Արտաշատի ստոմատոլոգիական պոլիկլինիկայում՝ որպես բժիշկ-ստոմատոլոգ։

## Կենսագրություն
Արտակ Համբարձումյանը ծնվել է 1969 թ.-ի հունիսի 17-ին՝ Արարատի մարզի Շահումյան գյուղում՝ ուսուցչի ընտանիքում։ 1976 թ.-ին ընդունվել է տեղի միջնակարգ դպրոցը, որն ավարտել է 1986 թ.-ին։ Մասնագիտական կրթություն է ստացել Երևանի Մխիթար Հերացու անվան պետական բժշկական համալսարանում՝ ավարտելով ստոմատոլոգիական ֆակուլտետը (1986-1994 թթ.): Ուսումնառության տարիներին՝ 1988-1990 թթ., ծառայել է խորհրդային բանակում։ Բուհն ավարտելուց հետո աշխատանքի է անցել Արտաշատի ստոմատոլոգիական պոլիկլինիկայում՝ որպես բժիշկ-ստոմատոլոգ։ Եղել է Հայաստանի գրողների միության և ‹‹Հայ գրականության բարեկամներ›› միության անդամ 1997 թ.-ից։

Զոհվել է 2001 թ.-ի փետրվարի 12-ին ավտովթարից։

Բանաստեղծի հիշատակը վառ պահելու համար ստեղծվել են ‹‹Կապուտաչյա առասպել›› տեսաֆիլմը, մի շարք ռադիո և հեռուստահաղորդումներ։ Արտակ Համբարձումյանին կենդանության օրոք բարձր են գնահատել Համո Սահյանը, Վահագն Դավթյանը, իսկ ետմահու՝ գրականագետ Դավիթ Գասպարյանը և ուրիշներ։

## Երկերի ժողովածուներ
‹‹… Ու արտասվել մազերիդ մեջ›› (1996 թ.) 

‹‹Երկնքից այն կողմ›› (1998 թ.)

‹‹Սպասիր ինձ, Տե′ր…›› ժողովածուն (2003թ.)

‹‹Սպասիր ինձ, Տե′ր…›› ժողովածուն (2009թ.)

‹Քարե վարդ›› (2003 թ.)  

‹‹Ես դեռ գալու եմ…›› (2004 թ.)

2005 թ.-ին լույս է տեսել Արտակ Համբարձումյանին նվիրված ‹‹Երկնասույզ երկիր›› գիրքը։

## Մրցանակներ
«Նոր-Դար» ամսագրի հատուկ մրցանակին  (1997թ.)

ՀԳՄ սահմանած Պարույր Սևակի անվան(1999թ.)  

Ներկայումս բանաստեղծի ծննդավայրի միջնակարգ դպրոցը և Շահումյան գյուղի փողոցներից մեկը անվանակոչված են իր անունով։ 

2001 թ.-ից գործում է նաև ՀԳՄ սահմանված Արտակ Համբարձումյանի անվան գրական մրցաանակաբաշխություն։

## Բանաստեղծի հրապարակումները մամուլում
«Նոր-Դար» գրական-գեղարվեստական ամսագիր, Գրական թերթ, Նարցիս գրական-գեղարվեստական, մշակութային ամսագիր, «Հայոց լեզու և Գրականություն”, Հայաստանի Հանրապետություն օրաթերթ, “Հայաստան” հասարակական, քաղաքական, մշակութային շաբաթաթերթ, Գրական մունետիկ հանդես, «Ուղեկից” ամսագիր, «Բրավո” ամսագիր, “Bollettario” հանդես, «Ազատ Արցախ” օրաթերթ, «Եթեր շաբաթաթերթ, «Ապագա բժիշկ» ամսաթերթ, «Հորիզոն” օրաթերթ, «Լուսապսակ” մանկապատանեկան ամսագիր, «Շողակն Արարատյան” թերթ, «Նոյյան Տապան”, «Արտաշատ”, «Ազդարար», «Նավասարդ», «Արարատ» ամսաթերթեր։ Բանաստեղծի ստեղծագործությունները տպագրվել են տեղի և հանրապետական մամուլի բազմաթիվ պարբերականներում։ Առանձին երկեր թարգմանվել են նաև իտալերեն՝ 2002 թ.-ի ‹‹BOLLETTARIO ›› հանդեսում։

## Ծանոթագրություն
Էքբալիե

**Էքբալիե** (, քաղաք Իրանի հյուսիսում-արևմուտքում, Ղազվին օսթանի կենտրոնական Ղազվին շահրեստանում։ Բնակչությունը վերջին մարդահամարի տվյալներով կազմում է ։

Քաղաքը գտնվում է Ղազվին օսթանի կենտրոնական մասում` Ղազվին քաղաքից մոտ 6 կմ հարավ-արևմուտք։ Մինչև 1979 թվականի հեղափոխությունը կրել է *Սոլթանաբադ* անունը։

## Բնակչություն
Բնակչությունը 2016 թվականի մարդահամարի տվյալներով կազմում էր 55 066 մարդ, որոնք կազմում էին 16 154 տնտեսություն։ Քաղաքը բնակչությամբ Ղազվին օսթանի վեցերորդ ամենախոշոր քաղաքն է։ Էքբալիեի բնակչության փոփոխությունը ժամանակի ընթացքում բերված է աղյուսակում ստորև.

## Ծանոթագրություններ

Կատեգորիա:Իրանի քաղաքներ
Աղջիկը կարի մեքենայի մոտ

**«Աղջիկը կարի մեքենայի մոտ»** (), ամերիկացի նկարիչ և փորագրող, ամերիկյան ժանրային նկարչության և կենցաղային ժանրի վարպետ Էդվարդ Հոփերի նկարներից։ Այս ստեղծագործությունը հեղինակը վրձնել է 1921 թվականին։ Յուղաներկով կտավի չափերն են 46 × 48 սմ։

Այսօր «*Աղջիկը կարի մեքենայի մոտ*» ստեղծագործությունը պահպանվում և ցուցադրվում է Տիսեն-Բորնեմեսի թանգարանում (Մադրիդ, Իսպանիա)։

## Նկարագիր
«*Աղջիկը կարի մեքենայի մոտ*» ստեղծագործությունում Էդվարդ Հոփերը վրձնել է երիտասարդ աղջկա։ Վերջինս նստել է պատուհանի դիմաց դրված կարի մեքենայի առջև։ Դրսում վառ արևային օր է։ Տեղանքը, ըստ էության Նյու Յորքում է․ դա է վկայում պատուհանից երևացող դեղին աղյուսը։

## Պատմություն
Կտավը Հոփերի առաջին, այսպես ասած «պատուհանային» նկարներից է։ Համարվում է, որ կար անող երիտասարդ աղջիկներին հաճախակի նկարելիս Հոփերը զգացել է միայնություն և օտարացածություն։

Նկարը ոգեշնչել է, որ Մերի Լիդերը գրի համանուն պոեմ։

## Ծանոթագրություններ

## Արտաքին հղումներ
* «''Աղջիկը կարի մեքենայի մոտ''» ստեղծագործությունը Տիսեն-Բորնեմեսի թանգարանի կայքում

Կատեգորիա:1921 նկարներ
Կատեգորիա:Ամերիկայի արվեստ
Կատեգորիա:Էդվարդ Հոփերի նկարներ
Կատեգորիա:Տիսեն-Բորնեմեսի թանգարանի նկարներ
Ռաիսա Բեսպալովա

**Ռաիսա Բեսպալովա** (), խորհրդային օպերային երգիչ (մեցցո-սոպրանո), մանկավարժ, ՌԽՖՍՀ ժողովրդական արտիստ (1970)։

## Կենսագրություն
Ռաիսա Մակարովնա Բեսպալովան (Երեմեևա) ծնվել է 1925 թվականի հունվարի 21-ին Սարանսկի շրջանի Կուրիլովո գյուղում (այժմ՝ Մորդովիայի Ռոմոդանովսկի շրջանում) ազգությամբ էրզյաների գյուղացիական ընտանիքում։ Հայրը՝ Մակար Բեպալովը, ազգությամբ էրզյացի էր, սիրել է բալալայկա նվագել և երգել։ Մայրը՝ Կրեստինիա Սիլանտևնա Խլոպոտովան էր։
1944-1949 թվականներին սովորել է Սարատովի կոնսերվատորիայի Մորդովյան ազգային օպերային Լ.Սոբինովի անվան ստուդիայում, ապա մինչև 1952 թվականը՝ Սարատովի կոնսերվատորիայում։

1952 թվականի օգոստոսից եղել է Մորդովական «Ումարինա» երգի-պարի անսամբլի մեներգչուհի։ 1959 թվականից Մորդովական Ինքնավար Խորհրդային Սոցիալիստական ​​Հանրապետության պետական ​​երաժշտական ​​և դրամատիկական թատրոնի մեներգչուհի (1969 թվականից՝ Երաժշտական ​​կոմեդիայի թատրոն, այժմ՝ Ի. Մ. Յաուշևի անվան երաժշտական ​​թատրոն)։ Սակայն 1973 թվականին նա ստիպված է եղել հեռանալ թատրոնից։

1973-1989 թվականներին աշխատել է Սարանսկի լ․ Կիրյուկովի անվան երաժշտական ​​քոլեջում որպես ուսուցչուհի։

Ընտրվել է Սարանսկի քաղաքային խորհրդի (1957) և ԽՍՀՄ Գերագույն խորհրդի ազգությունների խորհրդի (1962) պատգամավոր։
Բեսպալովան ամուսնացել էր տենոր Դմիտրի Իվանովիչ Երեմեևի հետ, որը ՌՍՖՍՀ վաստակավոր արտիստ էր, Մորդովական ՍՍՀ ժողովրդական արտիստ։
thumb|Դ․ ի․ Երեմեևի դիմանկարը, հեղինակ՝ Դ․ Ի․ Պիսչասով (1915—1984), կտավ, յուղաներկ, 84х61,5.1954

Բեսպալովան մահացել է 1993 թվականի դեկտեմբերի 18-ին Սարանսկում։

## Արիաներ օպերայում
*Պ. Չայկովսկու Պիկովայա դամա (օպերա) - Պոլինա
*Ժ. Բիզե,  «Կարմեն» - Կարմեն
*Ջ․ Պուչինի, Չիո-չիո-սան-Սուզուկի
*Լ. Պ. Կիրյուկովա, «Լիտովա» - Լիտովա և Վարդա
*Ի․ Կալման, «Սիլվա» - Սիլվա
*Ի. Կալման, «Մարիցա» - Մարիցա
* Լ.Դելիբեսի, «Լակմե» - Մալիկ
*Պ. Չայկովսկի,  «Եվգենի Օնեգին» - Օլգա
*Ֆ․ Լեգարա, «Ուրախ այրին»- Գաննա
* Լ. Կիրյուկով, «Նորմալնյա» - Վաժյայ
*Յ. Շտրաուս, «Գնչու բարոնը»- Չիպրա
* Կ. Լիստով, «Սևաստոպոլի վալս» - Նինա
* Ի. Դունաևսկի, «Ազատ քամի» - Կլեմենտին
*Ալ․ Դարգոմիժսկի «Ջրահարս» - Արքայադուստր
*Տ. Խրեննիկով, «Փոթորիկի մեջ»- Ակսինյա 
* Կ. Ակիմով և Ֆ. Ատյանին, «Ամպրոպի հարսնացուն» - Թագուհի Ամպ

## Մրցանակներ, պարգևներ
* Պատվո շքանշան (07.03.1960).
* Մորդովական ՍՍՀ ժողովրդական արտիստ (1964).
* ՌՍՖՍՀ վաստակավոր արտիստ (07.02.1966).
* ՌՍՖՍՀ ժողովրդական արտիստ (12.06.1970).

## Գրականություն
Беспалова Р. М. Творчество жизни // Театральная жизнь. — 1966. — № 7. — С. 5.

## Արտաքին հղումներ

* 
* 
* 
* 

## Ծանոթագրություններ
Հունանյան

**Հունանյան**, հայկական ազգանուն։ Սփյուռքահայերի շրջանում, պայմանավորված տարբեր լեզուներում «հ» հնչյունի բացակայությամբ, հանդիպում է «Ունանյան» ազգանունը։

## Ազգանունը կրողներ
* Աղվան Վաղարշակի Հունանյան (1941-2021), գեղանկարիչ։
* Անուշավան Ռուբենի Հունանյան (ծնվ․ 1920), մանկավարժ։
* Արաքսյա Գևորգի Հունանյան (1912-2001), մանկավարժ։
* Արծվի Ստեփանի Հունանյան (1926-2010), գրականագետ, թատերագետ։
* Արտաշես Արմենակի Հունանյան (1922-1994), նկարիչ։
* Երվանդ Բաղդասարի Հունանյան (1898-1990), բանասաց։
* Լիանա Ալեքսանդրի Հունանյան (ծնվ․ 1977), ՀՀ պետական գործիչ։
* Կարեն Հունանյան, Հոկտեմբերի 27-ի ահաբեկչական գործողության հիմնական կազմակերպիչներից։
* Հովհաննես Վաղարշակի Հունանյան (ծնվ․ 1952), ոստիկանության գեներալ-լեյտենանտ։
* Նաիրի Հրաչիկի Հունանյան (ծնվ․ 1965), Հոկտեմբերի 27-ի ահաբեկչական գործողության հիմնական կազմակերպիչներից ու կատարողներից։
* Սեդա Հունանյան (ծնվ․ 1950), երգչուհի, դերասանուհի։
* Սուրիկ Ալեքսանի Հունանյան (ծնվ․ 1950), գյուղատնտես։
* Վարդան Հունանյան (1644-1715), հոգևորական, աստվածաբան։
* Վլադիմիր Հարությունի Հունանյան (1924-1992), բժիշկ, հոգեբույժ, թմրաբույժ։

**Այլ կիրառումներ**
* Ներսես Ունանյան (1924-1957), սփյուռքահայ քանդակագործ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Կատեգորիա:Եբրայերեն հիմքով ազգանուններ
Կոսմոս-482

**Կոսմոս-482** (), խորհրդային Վեներա ծրագրի շրջանակներում արձակված ավտոմատ միջմոլորակային կայան, որը նախատեսված էր Վեներա մոլորակի հետազոտությունների համար։ Արձակվել է Բայկոնուր տիեզերակայանից Մոլնիա կրող հրթիռով։ Արձակման ձախողման պատճառով այն չի հեռացել Երկրի ցածր ուղեծրից։ Համաձայն հաշվարկների, այն կմտնի Երկրի մթնոլորտ 2023-ից 2025 թվականների միջակայքում։ Կայանի իջեցվող սարքը, որը կշռում է 495 կիլոգրամ, շատ հավանական է, որ ամբողջական կհասնի Երկրի մակերևույթին, քանի որ այն նախագծված էր դիմակայելու 300 g արագացման և 100 մթնոլորտ ճնշման։

«Ռոսկոսմոս» պետական ​​կորպորացիայի տվյալներով՝ 2025 թվականի մայիսի 10-ին սարքը մտել է մթնոլորտի խիտ շերտեր, Գրինվիչի միջին ժամանակով ժամը 6:24-ին, Միջին Անդաման կղզուց 560 կմ դեպի արևմուտք և ընկել է Հնդկական օվկիանոս՝ Ջակարտայից արևմուտք:

## Արձակում
Կայանը արձակվել է 1972 թվականի մարտի 31-ին, Մոլնիա կրող հրթիռով, Վեներա-8 կայանից չորս օր անց։ Երկրի կայանման ուղեծիր հասնելուց հետո կայանը փորձ կատարեց մտնելու Վեներայի անցումային հետագիծ, սակայն բաժանվեց չորս մասի, որոնցից երկուսը մնացին Երկրի ցածր ուղեծրում, այնուհետև 48 ժամվա ընթացքում մտնելով մթնոլորտ քայքայվեցին և ընկան Նոր Զելանդիայի տարածքում, մյուս իսկ երկու կտորը (ենթադրաբար օգտակար բեռը և անջատված շարժիչի մասը) մտան ավելի բարձր 210 կմ x 9800 կմ, 52 աստիճան թեքումով ուղեծիր։

1972 թվականի ապրիլի 3-ին, ժամը 1:00-ին, չորս շիկացած 13,6 կիլոգրամանոց տիտանի համաձուլվածքի գնդիկներ ընկան միմյանցից 16 կմ շառավղով, Նոր Զելանդիայի Էշբերթոնի շրջակայքում։ 38 սանտիմետր տրամագծով գնդիկները խորը մխրճվել են հողի մեջ, սակայն ոչ ոք չի տուժել։ Նմանատիպ առարկա էր հայտնաբերվել Նոր Զելանդիայի Էյֆելթոնի մոտակայքում 1978 թվականին։

Տիեզերական օրենքը պահանջում էր, որ տիեզերական աղբը վերադարձվեր իր սեփականատիրոջը, սակայն Խորհրդային Միությունը հերքեց այդ մասնիկների սեփականության մասին հարցումը։ Ուստի սեփականության իրավունքը բաժին է ընկել ֆերմերին, ում հողակտորի վրա ընկել է արբանյակը։ Նյութերը մանրակրկիտ վերլուծվել են նորզելանդացի գիտնականների կողմից, որոնք պարզել են, որ դրանք խորհրդային ծագում ունեն՝ արտադրական նշանների և տիտանի բարձր տեխնոլոգիական եռակցման պատճառով։ Գիտնականները եկել են այն եզրակացության, որ դրանք հավանաբար բարձր ճնշման անոթներ են, որոնք օգտագործվում են արբանյակի կամ կրող հրթիռի արձակման համար։

## Տես նաև
* Վեներա ծրագիր

## Ծանոթագրություններ

Կատեգորիա:1972 հիմնադրումներ
Կատեգորիա:Ավտոմատ միջմոլորակային կայաններ
Կատեգորիա:Կոսմոս արբանյակներ
Կատեգորիա:Վեներա ծրագիր
Ղանդիլյան

**Ղանդիլյան**, հայկական ազգանուն։

## Ազգանունը կրողներ
* Արթուր Մամիկոնի Ղանդիլյան (ծնվ․ 1965), «Ցայգ» հեռուստաընկերության հիմնադիր և սեփականատեր, «Շիրակ» հանրային հեռուստառադիոընկերության գործադիր տնօրեն, մասնագիտությամբ՝ ինժեներ։
* Գառնիկ Կարապետի Ղանդիլյան (2001-2020), Արցախի ՊԲ զինծառայող|
* Համբարձում Աղասիի Ղանդիլյան (1927-1993), տնտեսական, պետական և քաղաքական գործիչ։
* Հրաչիկ Մեհրաբի Ղանդիլյան (1921-1978), մանկավարժ։ 
* Պապին Արտաշեսի Ղանդիլյան (1929-2001), բուսաբան, գենետիկ-ընտրասերումնաբան։
* Ցոլակ Ղանդիլյան (ծնվ․ 1943), գրաֆիկ, ծաղրանկարիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Մականվանական հիմքով ազգանուններ
Կատեգորիա:Թուրքերեն հիմքով ազգանուններ
Ղարաջյան

**Ղարաջյան**, հայկական ազգանուն։

## Ազգանունը կրողներ
* Աշոտ Մելիքի Ղարաջյան (1923-2014), անասնաբույծ։ 
* Գևորգ Հարությունի Ղարաջյան (1861-1936), դրամատուրգ, քաղաքական գործիչ, սոցիալ-դեմոկրատ։
* Նինել Մաթևոսի Ղարաջյան (1916-2001), Հայաստանի առաջին կին օդաչուն։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Կատեգորիա:Թուրքերեն հիմքով ազգանուններ
Սիրիլո Սաուսեդո Նայերա

**Սիրիլո Սաուսեդո Նայերա** (, ), մեքսիկացի ֆուտբոլիստ, դարպասապահ։ Հանդես է եկել Մեքսիկայի հավաքականում։

## Ակումբային կարիերա
thumb|left|200px|Սիրիլոն «Տիխուանայի» կազմում Սիրիլոն հայտնի է դարձել «Լեոն» ակումբում հանդես գալով։ Նա թիմի երրորդ դարպասապահն էր, սակայն աստիճանաբար տեղ գրավեց ակումբի հիմնական կազմում։ 2004 թվականին տեղափոխվել է «Դորադոս»։ 2004 թվականի օգոստոսի 15-ին նա իր նորամուտը նշեց ակումբի կազմում «Ամերիկայի» դեմ խաղում։ Առաջին մրցաշրջանում նա թիմի կազմում անցկացրել է 17 հանդիպում և բաց թողել 32 գնդակ։ Հաջորդ մրցաշրջանում «Դորադոսը » մեկնեց Ասենսոյի լիգա, իսկ Սիրիլոն տեղափոխվեց «Վերակրուս»։ Մարզման ժամանակ Սաուսեդոն ուսի վնասվածք է ստացել, այդ պատճառով «շնաձկների» կազմում խաղացել է ընդամենը 3 հանդիպում։

2007 թվականին Սիրիլոն «ՈՒԱՆԼ Տիգրեսում» փոխանակվել է հարձակվող Սեբաստիան Գոնսալեսի հետ։ Վագրերի կազմում երեք մրցաշրջան Սաուսեդոն եղել է հիմնական դարպասապահը։ 2008/2009 մրցաշրջանում Առնեդա տեղափոխված Օսկար Պերեսը սիրիլոյին դուրս մղեց կազմից և Սաուսեդոն վարձավճարով տեղափոխվեց «Ինդիոս»։ 2008 թվականի օգոստոսի 24-ին «Տոլուկայի» դեմ խաղում իր նորամուտը նշեց նոր թիմում։ Նա հնդիկների հիմնական դարպասապահն էր և օգնեց նրանց պահպանել գրանցումը Մեքսիկական օրինակում։ «Տիգրես» վերադառնալուց հետո նա երկու մրցաշրջան անցկացրեց առանց  փոխարինման։

2011 թվականին Սաուսեդոն պայմանագիր է կնքել «Տիխուանայի» հետ։ Հուլիսի 24-ին «Մոնարկաս Մորելիայի» դեմ խաղում նա նորամուտը նշեց նոր թիմում։ 2012 թվականի Ապերուտրայի մրցաշրջանում Սիրիլոն «Տիխուանայի» կազմում դարձել է չեմպիոն։ 2015 թվականի ամռանը Սիրիլոն տեղափոխվեց «Մոնարկաս Մորելիա»։ Հուլիսի 26-ին «Կրուս Ազուլի» դեմ խաղում նա իր նորամուտը նշեց նոր թիմում։ 2016 թվականի ամռանը խաղային պրակտիկա ստանալու համար Սաուսեդոն վարձավճարով տեղափոխվեց Խուարես։ Հուլիսի 17-ին Միներոս դե Զակատեկասի դեմ խաղում նա իր նորամուտը նշեց նոր ակումբում։ Վարձակալության ավարտից հետո Սաուսեդոն դարձավ ազատ գործակալ։

## Միջազգային կարիերա
2013 թվականի հունվարի 31-ին Դանիայի հավաքականի դեմ ընկերական խաղում Սիրիլոն նորամուտը նշեց Մեքսիկայի հավաքականում։

## Անձնական կյանք
Սիրիլոյի մայրը ԱՄՆ քաղաքացի է, ուստի Սաուսեդոն իրավունք ունի հանդես գալ ամերիկյան ֆուտբոլի ազգային հավաքականում։ 2013 թվականին նա մասնակցել Է Մեքսիկայի ազգային հավաքականի ընկերական խաղին՝ այդպիսով կատարելով իր ընտրությունը։

## Ձեռքբերումներ
**Ակումբային**

 **«Տիխուանա»**

*  Մեքսիկայի առաջնության լավագույն ֆուտբոլիստ- ապերտուրա 2012

**Անհատական**

* Մեքսիկայի առաջնության լավագույն ֆուտբոլիստ- ապերտուրա 2012

## Ծանոթագրություններ

## Արտաքին հղումներ
* 
* 
* Профиль игрока на espn
* Профиль игрока на Profile

Կատեգորիա:Մեքսիկայի հավաքականի ֆուտբոլիստներ
Կատեգորիա:Մեքսիկացի ֆուտբոլիստներ
Կատեգորիա:ՈՒԱՆԼ Տիգրեսի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլի դարպասապահներ